# Estació de Glòries

Mapa Metro Línia 1 :
Mapa TramBesòs T4, T5 i T6 :
Glòries és una estació situada a la Plaça de les Glòries Catalanes al districte de Sant Martí de Barcelona on coincideixen una estació de la L1 del Metro de Barcelona, una estació del Tram de la línia T4 i l'origen de la T5 i T6.
L'estació del metro està sota la Plaça de les Glòries i es va inaugurar el 1951 com a part del Ferrocarril Metropolità Transversal. Força anys més tard el 8 de maig de 2004 es va inaugurar la del Tram, amb l'obertura de la T4, que es troba sobre l'Avinguda Meridiana, a la cantonada d'aquesta amb la Plaça de les Glòries. El 14 d'octubre de 2006 es va inaugurar la línia T5 entre l'estació i Besòs i el 20 de febrer de 2012 hi passà a circular també la línia T6 degut a un canvi de recorregut cap a Barcelona deixant d'arribar a Gorg. Segons dades del desembre de 2011, només a l'estació del metro i els dies feiners, hi havia prop de 18.000 validacions de mitjana.

## Serveis ferroviaris

| Procedència/Destinació | < | > | Procedència/Destinació |
| Metro de Barcelona |||||
| Hospital de Bellvitge | Marina | Clot | Fondo |
| Trambesòs |||||
| Verdaguer | Monumental | Ca l'Aranyó | Estació de Sant Adrià |
| Ciutadella - Vila Olímpica | Auditori - Teatre Nacional | Can Jaumandreu | Gorg |
| Ciutadella - Vila Olímpica | Auditori - Teatre Nacional | Can Jaumandreu | Estació de Sant Adrià |

## Accessos del metro

* Avinguda Meridiana
* Carrer de Badajoz (obert el 2011)
* Plaça de les Glòries Catalanes
Fins al 2009 hi hagué un accés pel carrer d'Àlaba, que fou substituït pel del carrer Badajoz el 2011.

## Projectes

També està previst que la xarxa del Trambaix es connecti amb la del Trambesòs, i que Glòries deixi de ser estació terminal, segons el PDI 2021-2030. S'executarà la connexió per l'Avinguda Diagonal en superfície fins a Francesc Macià, en ser el traçat en línia recte més lògic. L'estació de tramvia serà desplaçada davant l'edifici del Disseny Hub i ampliada a 3 vies. Aquesta actuació va iniciar les obres el 7 de març de 2022, entre la Plaça de les Glòries Catalanes i la Plaça de Mossèn Jacint Verdaguer, preveient la seva finalització a finals de 2023 o inicis de 2024.
El "Pacte nacional per a les infraestructures" i el Pla Director d'Infraestructures 2009-2018 de l'Autoritat del Transport Metropolità (ATM) preveu l'ampliació de la línia 8 del metro de Barcelona fins al Parc del Besòs passant per aquesta estació.

## Galeria d'imatges

* Accès del metro a la plaça de les Glòries Catalanes
* Unitat 6000 a l'estació de metro de la L1
* Tramvia Citadis 302 en servei T4 Estació de Sant Adrià
* L'estació de nit amb un tramvia de la línia T5

## Referències

* ↑ «Comença la rehabilitació de les estacions de metro de Glòries, Bellvitge, Artigues i Sant Ildefons». Transports Metropolitans de Barcelona, 28-12-2011. [Consulta: 18 abril 2012].
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 2014-02-21. [Consulta: 21 setembre 2010].
* ↑ PDI 2009-2018, pàg. 167.
* ↑ «Perllongament de la línia Llobregat-Anoia dels FGC. TRAM: Plaça Espanya-Francesc Macià-Glòries-Besòs. Estudi de demanda» (PDF). Generalitat de Catalunya, 01-03-2004. [Consulta: 24 agost 2011].

## Vegeu també

* Llista d'estacions del metro de Barcelona
* Llista d'estacions de tramvia de la regió metropolitana de Barcelona
* Xarxa ferroviària de Catalunya
* Disseny Hub Barcelona